钦定古今图书集成/明伦汇编/官常典/第618卷 > 陆相儒
## 钦定古今图书集成/明伦汇编/官常典/第618卷 > 陆相儒

按《延平府志》：“相儒，秀水人。嘉靖间知府。兵燹之馀，疮
痍未起，首省坊里供亿。先是库役病，民多至破产，相
儒为条其事，改征折银，募人守库，全闽以著，为令称
便。清邮传，创义仓，平山寇，诸经略皆远计。时以经术
课士，文学彬彬，多所造就。性简洁，攻苦茹淡，不携家
累，仅一苍头。居任六载，慎刑恤下，不妄笞一人。寻擢”
福建监军副使，卒官。值《榇经》，延士民巷哭野祭，立祠
剑溪之东。